
PARLAMENTUL  ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi
Nr. 4c-11/1421/2015

Bucureşti, 15 decembrie 2015
	            Comisia pentru administraţie  publică 
şi amenajarea teritoriului
                        Nr. 4c-6/424/2015




                                                                                                        Pl x 663/2015                                                                                                                                                                                                                  
                                    RAPORT  COMUN

                                    asupra 

propunerii legislative pentru completarea Legii nr.393/2004 privind Statutul aleşilor locali

  În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru administraţie publică şi amenajarea teritoriului au fost sesizate spre dezbatere, în fond, cu propunerea legislativă pentru completarea Legii nr.393/2004 privind Statutul aleşilor locali,  trimisă cu adresa nr. PL x – nr. 663 din 9 noiembrie 2015 şi înregistrată cu nr.  4c-11/1421/2015 şi cu  nr. 4c-6/424/2015.
 Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera Deputaţilor este prima Cameră sesizată.
Consiliul Legislativ, prin avizul nr. 1202 din 6 noiembrie 2015, a avizat favorabil, cu observaţii şi propuneri, iniţiativa legislativă.


Propunerea legislativă are ca obiect de reglementare completarea art.15 din Legea nr.393/2004 privind statutul aleșilor locali prin adăugarea unei noi ipoteze de pierdere a calității de primar.


 Membrii Comisiei juridice, de disciplină şi imunităţi şi membrii Comisiei pentru administraţie publică şi amenajarea teritoriului  au examinat propunerea legislativă în şedinţe separate. 



Membrii Comisiei pentru administraţie publică şi amenajarea teritoriului au dezbătut iniţiativa legislativă în şedinţa din 9 decembrie 2015. Din numărul total de 22 membri ai Comisiei pentru administraţie publică şi amenajarea teritoriului au participat la dezbateri 20 deputaţi. 



Membrii Comisiei juridice, de disciplină şi imunităţi au dezbătut propunerea legislativă în şedinţa din 15 decembrie 2015. 


La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.
În urma dezbaterilor, membrii celor două Comisii au hotărât, cu majoritate de voturi, să propună plenului Camerei Deputaţilor adoptarea  propunerii legislative pentru completarea Legii nr.393/2004 privind Statutul aleşilor locali,  cu amendamente admise prezentate în Anexa la prezentul raport.


În raport cu obiectul şi conţinutul reglementării, propunerea legislativă face parte din categoria legilor organice.

                   VICEPREŞEDINTE,                                                                                     PREŞEDINTE, 

                  Ciprian Nicolae NICA                                                                               Victor Paul DOBRE
          SECRETAR,                                                                                                SECRETAR, 

                  Vasile VARGA                                                                                               Radu BABUȘ                        

Consilier parlamentar,  Alexandra Muşat                                                                                                                                                         Consilier parlamentar, Nicoleta Toma
             Anexa
AMENDAMENTE ADMISE
	Nr.
Crt.
	Legea nr. 393/2004 privind Statutul aleşilor locali
	Text inițiativă legislativă
	Amendamente admise
Autor amendament
	Motivare

	1.
	Legea nr.393/2004 privind Statutul aleşilor locali
	LEGE pentru completarea Legii nr.393/2004 privind Statutul aleşilor locali
	LEGE pentru completarea art.15 din Legea nr.393/2004 privind Statutul aleşilor locali
Autor: Comisia pentru administrație publică și amenajarea teritoriului și Comisia juridică, de disciplină și imunități
	Tehnică legislativă

	2.
	
	Articol unic – Legea nr.393/2004 privind Statutul aleșilor locali, publicată în Monitorul Oficial al României, Partea I, nr.912 din 7 octombrie 2004, cu modificările ulterioare, se completează după cum urmează:
	Articol unic – La articolul 15 din Legea nr.393/2004 privind Statutul aleșilor locali, publicată în Monitorul Oficial al României, Partea I, nr.912 din 7 octombrie 2004, cu modificările și completările ulterioare, după litera h), se introduce o nouă literă, lit.i), cu următorul cuprins::
Autor: Comisia pentru administrație publică și amenajarea teritoriului și Comisia juridică, de disciplină și imunități
	Tehnică legislativă

	3.
	
	1.La articolul 15, alineatul 2, după litera h, se introduce o nouă literă, lit.i), cu următorul cuprins:
	
	Tehnică legislativă

	
	
	”i) refuzul arborării drapelului național în condițiile legii sau al purtării eșarfei tricolore la solemnități, recepții, ceremonii publice și la celebrarea căsătoriilor.”
	”i) refuzul arborării drapelului național în condițiile legii sau al purtării eșarfei în cazurile prevăzute la art.14 alin.(4).”
Autor: Comisia pentru administrație publică și amenajarea teritoriului și Comisia juridică, de disciplină și imunități
	Pentru corelarea cu dispozițiile art.14 alin.(4) în care sunt enumerate aceleași cazuri în care este obligatorie purtarea eșarfei, inclusiv Ziua Națională a României, ipoteză omisă din prezenta propunere.

